**2.1 veikla. Mokymai Baltijos labdaros fondo darbuotojams**

Mokymų temos: „Lyčių lygybė ir diskriminacija“ ir „Pilietiškumas ir žmogaus teisių advokacija“. Bendra mokymų trukmė: dveji dviejų dienų mokymai po 7h.

Vienos temos mokymai vyko dvi dienas po 7 valandas, šių mokymų metu buvo pateikta ne tik teorinė medžiaga tam tikra tema, tačiau taip pat mokymų metu buvo praktiškai pavaizduoti, bei aptariami įvairūs metodai kaip tam tikra tema galima pateikti informaciją bei mokyti suaugusius „Lyčių lygybės ir diskriminacijos“ bei „pilietiškumo ir žmogaus teisių advokacijos“ temomis (IG narius, bendruomenių narius).

Organizacijos darbuotojai parengti tokiu būdu, kad tiksliai suprastų galiojantį teisinį reguliavimą lygybės ir nediskriminavimo srityje. Jiems detaliai atskleista teisinio reguliavimo sistema pagal tarptautinius ir nacionalinius teisės aktus, tam, kad jie galėtų aiškiai suprasti diskriminacijos formas ir rūšis, išmokti atpažinti ir atskirti leistinas praktikas nuo diskriminacinių įvairiose gyvenimo srityse. Detaliai atskleistas lygybės ir nediskriminavimo principo turinys pagal reguliavimo sritis (darbo santykiuose, privačioje erdvėje, paslaugų srityje ir t.t.) su aktualios teisminės praktikos pavyzdžiais. Taip pat buvo aiškinami diskriminacijos įvairiais pagrindais atvejai (lyties, įsitikinimų, socialinės padėties, seksualinės orientacijos, tikėjimo ir t.t.), atskleidžiant dabartinių Lietuvos institucijų kompetenciją.

Organizacijos darbuotojai įgijo empatijos įgūdžių, išmoktų efektyviai ir nekonfliktiškai didinti tikslinės auditorijos atstovų supratimą apie žmogaus teises ir ugdyti jų toleranciją. Organizacijos darbuotojai taip pat išmoko skatinti pozityvias permainas tikslinės auditorijos kasdienybėje, buityje ir pasaulėžiūroje, įgyvendinant lygybės ir nediskriminavimo principą įvairiose gyvenimo srityse.